{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama Pravilnika o malom obalnom ribolovu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARINOV","PRAVILNIK O IZMJENAMA PRAVILNIKA O MALOM OBALNOM RIBOLOVU","Poštovani,\n\nprijedlog da se za vrše postavljene u nizu po dvije ili više uvede označavanje kako se predlaže, motkom i zastavicom je logičan i svrha mu je obaviještavanje o smjeru protezanja ribolovnih alata ostalih ribarima kako ne bi došlo do preklapanja i oštećenja alata.\n\nZa vrše postavljene pojedinačno, po jedna, predlažem da ostane obilježavanje kao i do sada, jednom kuglastom oznakom:\n\n(5) Položaj u moru pojedinačno postavljene vrše označava jed­na plutača, oblika kugle, promjera od najmanje 15 centimetara, a skupine vrša dvije takve plutače postavljene na početak i kraj skupine\n\nObrazloženje: Označavanje pojedinačno postavljene vreše motkom sa zastavicom je besmisleno jer se neće moći razlikovati od vrša postavljenih u nizu, pogotovo ako su dvije pojedinačne vrše postavljene u neposrednoj blizini jedna do druge, te će ostale ribare dovesti u zabludu oko polaganja drugih alata. Osim toga, velika količina motki i zastava predstavlja problem kod pohrane pogotovo na manjim plovilima. Kod npr. 150kom vrša za lov rakova koje se postavljaju pojedinačno i svakodnevno se premještaju dodatnim označavanja s motkama i zastavicom došlo bi do nepotrebnog gubitka vremena i energije, odnosno usporavanja ribolovnog procesa. Napominjem da je u radu s vršama za rakove čije su dimenzije (valjak) 120cm x 75cm, potrebno za svaku vršu osigurati još uteg težine 12-15kg, arganele (konope) duljine 80-120m po vrši, a na čijoj je sredini uzgonska kugla promjera 15cm, te kuglastu plutaču promjera 25-30cm za označavanje svake vrše na površini.\n\nSrdačan pozdrav\nDario Marinov\nRibarski obrt \"Marinov\"\nPut Trstenika 39\n21000 Split\nOIB: 50801447768\ntel: 098 432 342","Nije prihvaćen","Ovim Prijedlogom pravilnika o izmjenama Pravilnika o malom obalnom ribolovu napravljene su isključivo izmjene tehničkog karaktera, odnosno usklađivanje izričaja Pravilnika o malom obalnom ribolovu s odredbama Pravilnika o obavljanju gospodarskog ribolova na moru mrežama stajaćicama, klopkastim, udičarskim i probodnim ribolovnim alatima te o ribolovu tramatom. Predložene izmjene ne utječu na obavljanje gospodarskog ribolova jer je u gospodarskom ribolovu označavanje vrša propisano upravo onako kako ste predložili."]
[2,"KONRAD KOSTANIĆ","PRAVILNIK O IZMJENAMA PRAVILNIKA O MALOM OBALNOM RIBOLOVU,\nČlanak 1.","Poštovani,\n Članak 1, stavak 5 i 6, promjena veličine oka za mreže za ulov gira i mreže za ulov trlja nisu realne. \nOvaj dio je sličan kao promjena u članku 4, stavku 1. točka 1 postojećeg Pravilnika, liči na potpuno ukidanje pojedinog alata. \nObrazloženje: Gira ne može narasti na veličinu da bi se izlovljavala mrežom oka 30, a trlja ne može narasti na veličinu da bi se izlovljavala mrežom veličine oka 44\nIsto ovo važi i za mrežu gavunaru, osim ako je ovo trajno ukidanje pojedinih alata\nKonrad Kostanić","Nije prihvaćen","Ovim Prijedlogom pravilnika o izmjenama Pravilnika o malom obalnom ribolovu napravljene su isključivo izmjene tehničkog karaktera, odnosno usklađivanje izričaja kod određivanja veličine oka na mrežnom tegu s načinom mjerenja koji je propisan europskom legislativom. Naime, radi se o istim veličinama oka kao i u postojećem propisu, ali mjerenima na drugačijinačin. Veličina oka od 15 mm mjerena na dosadašnji način (udaljenost između dva susjedna uzla)  je ista kao i veličina oka od 30 mm mjerena dijagonalno između dva nasuprotna uzla kod rastegnutog oka. Isto vrijedi i za veličinu oka od 22 mm koja se mijenja na 44 mm."]
[3,"KONRAD KOSTANIĆ","PRAVILNIK O IZMJENAMA PRAVILNIKA O MALOM OBALNOM RIBOLOVU,\nČlanak 1.","Poštovani, \nVezano za promjenu Članak 4. stavak 1. točka 1. broj \"8\" zamjenjuje se brojem \"16\" , a broj \"32\" brojem \"64\"\nDa li se promjenom u ovom članku, odnosno povećanjem veličine oka mreža stajačica prešutno i trajno ukidaju tradicionalne mreže za ulov gavuna ?\nAko nije namjera ukinuti spomenutu vrste alata, prijedlog teksta bi bio:\nU Pravilniku o malom obalnom ribolovu („Narodne novine“, broj 17/18.) u članku 4. stavku 1. točka 1. broj: „8“ zamjenjuje se brojem: „10“, a broj: „32“ zamjenjuje se brojem: „60“.","Nije prihvaćen","Ovim Prijedlogom pravilnika o izmjenama Pravilnika o malom obalnom ribolovu napravljene su isključivo izmjene tehničkog karaktera, odnosno usklađivanje izričaja kod određivanja veličine oka na mrežnom tegu s načinom mjerenja koji je propisan europskom legislativom. Kao i u prethodnom odgovoru, radi se o istim konstrukcijsko – tehničkim karakteristikama mrežnog tega (veličini oka), no mjerenima na različit način. Veličina oka 8 mm mjerena na dosadašnji način (duljina stranice oka mjerena između dva susjedna uzla) ista je kao i veličina oka od 16 mm mjerena između dva nasuprotna uzla kod rastegnutog oka. Isto vrijedi i za veličinu oka od 32 mm koja se mijenja na 64 mm zbog različitog načina mjerenja veličine oka."]